google/wiki40b huggingface dataset:
भावुक

भावुक एक ऐसा शब्द है जिसकी कीमत चुनिंदा लोगो को पता होती है जैसे -लडकियों, दयालु व्यक्ति, प्रेमिका, महान व्यक्तियों को
भावुक ऐसा शब्द है जिसको महसूस किया जा सकता महत्व-~पूर्ण मौका पर, इसे केवल निर्दयी, हत्यारे, धोखेबाज, झुठे लोग महसूस नहीं कर सकते है
भावुक कुछ हद तक तो लाभदायक होता हैं तथा इसका मजा लिया जा सकता है अधिक भावुक होना खतरे से खाली नहीं है यह सीधे हमारे दिल तथा हृदय को प्रभावित करता है जिससे हृदयाघात हो सकता है
भावुकता की पहचान -जब कोई व्यक्ति छोटी -छोटी बातो पर रुठ जाता है, चिढचिढापन,गुस्सालु होना, बात बात पर आंसू आना, अगर ये लक्षण पाये जाये तो मानियेगा की वह व्यक्ति भावुकता से ग्रसित है, भावुकता से ही तनाव आ जाता है

उदाहरण

विश्वविद्यालय परीक्षा में प्रथम पाकर अशोक भावुक हो गया और ख़ुशी के आंसू रोने लगा।
== मूल == वह शब्द जो मन की पीड़ा बया करती वही भावुक होना है ा
सालगाँव

भूगोल

सालगाँव 15.55°N 73.77°E के निर्देशांको पर स्थित है। इसकी औसत ऊँचाई 9 मीटर है।

जनसांख्यिकी

भारत की 2001 की जनगणना के अनुसार, सालगाँव की जनसंख्या 5,553 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 82% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 87% और महिला साक्षरता दर 76% है। 8% लोग 0-6 वर्ष आयुवर्ग के हैं।
भौतिक नियतांक

भौतिक नियतांक (physical constant) उस भौतिक राशि (physical quantity) को कहते हैं जिसके बारे में ऐसा विश्वास किया जाता है कि वह राशि प्रकृति में सार्वत्रिक (universal) है तथा समय के साथ अपरिवर्तनशील या नियत है। भौतिक नियतांक, गणितीय नियतांक से इस मामले में भिन्न हैं कि गणितीय नियतांक संख्यात्मक दृष्टि से तो नियत होते हैं किन्तु उनका किसी मापन से सम्बन्ध नहीं होता।
विज्ञान में बहुत से भौतिक नियतांक हैं जिनमें से प्रमुख हैं - शून्य में प्रकाश का वेग c, गुरुत्वाकर्षण नियतांक G, प्लांक नियतांक h, निर्वात का विद्युत नियतांक ε₀, तथा एलेक्ट्रान का आवेश e.

विमासहित एवं विमारहित भौतिक नियतांक (Dimensionful and dimensionless physical constants)

विस्तृत जानकारी के लिये मूलभूत भौतिक नियतांक देखें।
मालीपुरा

जनसंख्या

2011 की जनगणना के अनुसार मालीपुरा की जनसंख्या 7565 है और खैर शहर की कुल जनसंख्या 48,251 है।

मनोरंजन

मनोरंजन के लिये मालीपुरा उचित स्थान है। यहाँ पायल थियेटर में लोग दूर-दूर से फिल्म देखने आते हैं।
दशहरा पर शहर के अलावा मालीपुरा में अलग से मेला लगता है।
खरीदारी के लिये भी यह उचित स्थान है।

कृषि

मालीपुरा एक कृषि व्यापार केंद्र है, जहाँ कृषि उत्पादों का प्रसंस्करण और विनिर्माण महत्त्वपूर्ण हैं। इसके आसपास के क्षेत्रों में गेहूँ, धान, सरसो, आलू, जौ और अन्य फ़सलें उगाई जाती हैं।
११८९ ईसा पूर्व

११८९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११८९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वेंकट कवि

कर्णाटक संगीत के महान संगीतकार थे।
आइस स्केटिंग

आइस स्केटिंग यानि बर्फ पर स्केटिंग का अर्थ है बर्फ पर आइस स्केट्स की मदद से चलना. यह कई सारे कारणों से की जा सकती है जिसमें छुट्टी, यात्रा और कई प्रकार के खेल शामिल हैं। आइस स्केटिंग भीतरी और बाहरी दोनों तरह के खेल मैदानों (ट्रैक्स) के साथ ही जमे हुए पानी के प्राकृतिक बर्फीले मैदानों जैसे झीलों और नदियों पर भी होती है।

इतिहास

ऑक्सफर्ड विश्वविद्यालय के फेडरिको फोरमेंटी (Fedrico Formenti) के अध्ययन के अनुसार सबसे पहले आइस स्केटिंग करीब चार हजार साल पहले दक्षिणी फिनलैंड में हुई थी। मूलतया स्केट्स केवल तीखे चपटी हड्डियां थीं जिन्हें पांव के तलों से बांध लिया जाता था। उस दौरान स्केटर (स्केट्स बांध कर चलने वाला शख्स) वास्तव में बर्फ पर स्केटिंग नहीं करते थे बल्कि यह ज्यादातर मामलों में बर्फ की सतह पर फिसलना होता था। सही मायनों में स्केटिंग की शुरुआत तब हुई जब सके लिए तीखे किनारों वाली इस्पाती पत्तियों (ब्लेड) का इस्तेमाल शुरू हुआ। अब स्केट्स बर्फ के ऊपर फिसलने की बजाय इसे काट रहे थे। 13 वीं और 14 वीं शताब्दी में डच नागरिकों ने इसमें तीखे किनारों को जोड़ दिया. ये आइस स्केट्स इस्पात के बने होते थे और इन्हें गति देने के लिए इनके नीचे के किनारे तीखे होते थे। आधुनिक स्केट्स का निर्माण मोटे तौर पर तब से अब तक लगभग वैसा ही बना हुआ है। 
नीदरलैंड में आइस स्केटिंग सभी वर्गों के लोगों के लिए समान रूप से उचित मानी जाती रही है, जैसा कि ओल्ड मास्टर्स के कई चित्रों में दिखाया गया है। इंगलैण्ड के जैम्स द्वितीय अपने निर्वासन के दौरान नीदरलैंड पहुंचे और वे इस खेल के दीवाने हो गए। जब वे वापिस इंग्लैण्ड लौटे तो उन्होंने ब्रिटिश राजपरिवार को इस नए खेल से परिचित करवाया और जल्द ही यह जीवन के सभी क्षेत्रों से सम्बद्ध रखते लोगों में लोकप्रिय हो गया। कहा जाता है कि महारानी विक्टोरिया ने अपने संभावित पति, प्रिंस अल्बर्ट, को इसी प्रकार के आइस स्केटिंग दौरों के दौरान बेहतर तरीके से जाना था। इस दौरान फिनलैंड के कृषि कामगार तीव्र स्केटिंग (स्पीड स्केटिंग) के महारथी हो गए थे। हालांकि अन्य स्थानों पर आइस स्केटिंग में सहभागिता केवल उच्च वर्ग के लोगों तक सीमित थी। पवित्र रोमन साम्राज्य के सम्राट रुडोल्फ।। (Rudolf।।) आइस स्केटिंग को बहुत पसंद करते थे और उन्होंने इस खेल को लोकप्रिय बनाने के लिए अपने दरबार में एक बड़ा बर्फ का मैदान (carnival) भी बनवाया था। फ्रांस के राजा लुइस 16वें अपने समय में आइस स्केटिंग को पेरिस ले कर आए. आइस स्केटिंग और आइस हॉकी के अन्य शाही, उच्चवर्गीय प्रशंसकों में मैडम डे पोम्पाडोअर, नेपोलियन प्रथम, नेपोलियन तृतीय और हाउस ऑफ स्टुअर्ट शामिल थे।
कुणिंद

कुणिंद भारत का एक प्रख्यात प्राचीन जनसमूह जिसका पहली और चौथी शती ई. के बीच अपना महत्वपूर्ण गणराज्य था। महाभारत में इसका उल्लेख पैशाच, अंबष्ठ और बर्बर नामक पर्वतीय जातियों के साथ हुआ है और कहा गया है कि वे शैलोद नदी के दोनों तटों पर निवास करते थे। उनका प्रदेश काफी विस्तृत था और उनके कई सौ कुल थे। उन्होंने युधिष्ठिर को राजसूय यज्ञ के समय पिपीलिका सुवर्ण भेंट किया था। कुणिदों का उल्लेख रामायण और पुराणों में भी हुआ है। वराहमिहिर के कथनानुसार के उत्तरपूर्व के निवासी थे। उन्होंने इनका उल्लेख कश्मीर, कुलूत और सैरिन्ध के साथ किया है। टालमी ने की इनकी चर्चा की है। उसके कथनानुसार ये लोग विपाशा (व्यास), शतद्रु (सतलज), यमुना और गंगा नदियों के उद्गम प्रदेश में रहते थे। इस प्रकार साहित्यिक सूत्रों के अनुसार ये लोग हिमालय के पंजाब और उत्तरप्रदेश से सटे निचले हिस्से में रहते थे। संभवत: कुमायूँ और गढ़वाल का क्षेत्र इनके अधिकार में था।
इन लोगों के गणराज्य के जो सिक्के मिले हैं उनसे ज्ञात होता है कि वे लोग अपना शासन भगवान्‌ चित्रेश्वर (शिव) के नाम पर करते थे। चित्रेश्वर शिव: (भू-लिंग) का मंदिर कुमाऊँ में चित्रशिला नामक स्थान में आज भी विद्यमान है। ऐसा भी जान पड़ता है कि इस गणतंत्रीय राज्य ने राजतंत्र का रूप धारण कर लिया था। सिक्कों पर अमोघभूति नामक महाराज का उल्लेख मिलता है।
भारत-अफ्रीका मंच शिखर सम्मेलन

भारत-अफ्रीका मंच शिखर सम्मेलन (आईएएफएस) अफ्रीकी-भारतीय संबंधों के लिए आधिकारिक मंच है। यह मंच तीन वर्ष के अंतराल पर अपना अम्मेलन करता है। यह मंच सभी महत्वपूर्ण समस्याओं पर विचार करता है। २५ मार्च २०१५ को भारत के प्रधान मंत्री नरेंद्र मोदी ने २६ अक्टूबर २०१५ से नई दिल्ली में तृतीय भारत -अफ्रीका मंच के शिखर सम्मलेन की घोषणा की।

कार्यसूची

तेल और खाद्य पदार्थो के बढ़ते मूल्य
केलंतन

राजपरिवार व औपचारिक नाम

मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केलंतन का संवैधनिक अध्यक्ष सुल्तान कहलाता है हालाँकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केलंतन का नाम "केलंतन दार-उल-नइम" (كلنتن دار النّعيم) है, यानि "केलंतन, आनंद का घर"।
बिग बैश लीग 2016-17

फिक्स्चर

वहाँ 32 मैचों बिग बैश लीग के छठे संस्करण के ग्रुप चरण के दौरान खेला जा करने के लिए निर्धारित कर रहे हैं।
सीजन 2016 के क्रिकेट रिकॉर्ड्स

साल 2016 का क्रिकेट सब टीमों का लेखाजोखा। सीजन 2017 के क्रिकेट रिकार्ड्स समग्र रिकॉर्ड
श्रीराम अय्यर

जीवन

विभिन्न शैलियों के संगीत का मिश्रण कर सकने की अपनी अद्वितीय क्षमता के लिए पहचाने जाने वाले श्रीराम दुनिया भर में २००० से अधिक लाइव शो कर चुके हैं। वह शास्त्रीय संगीत, बॉलीवुड, सूफी या फ्यूज़न, किसी भी तरह के गीतों को आसानी से गा लेते हैं।
लाइव शो करने के अलावा उन्होंने इकबाल, उड़ान और नो वन किल्ड जेसिका इत्यादि फिल्मों के लिए पार्श्व गायन भी किया है।
अपनी सफलता के लिए क्रेडिट वह अपनी एलबम "ओम" को देते हैं, जो टाइम्स म्यूजिक द्वारा लांच एक फ्यूजन एलबम थी। ओम को दुनिया भर में समीक्षकों द्वारा प्रशंसित किया गया, और सैन फ्रांसिस्को में आयोजित "संगीत अवार्ड्स" के लिए नामित भी किया गया था।
श्रीराम ने कई टीवी सीरियलों के शीर्षक गीत भी गाये हैं, जिनमें शाब्बाश इंडिया, टाइटन अंताक्षरी, हीरो होंडा सा रे गा मा पा, लिटिल चैंप्स, रॉक एन रोल फॅमिली और जिन्दा दिल इत्यादि प्रमुख हैं।  शाब्बाश इंडिया के गीत के लिए तो उन्होंने आर ए पी ए पुरस्कार भी जीता है।
उन्होंने कई कंपनियों जैसे रिलायंस, एचडीएफसी बैंक, कर्लऑन, डॉ रेड्डीज़, स्टैंडर्ड चार्टर्ड बैंक, आई सी आई सी आई और सरकार के कई त्योहारों, जैसे कामनवेल्थ गेम्स, आईपीएल, आदि के लिए भी प्रदर्शन किया है।
श्रीराम ने कई अन्य पार्श्व गायकों के साथ भी काम किया है, जिनमें महालक्ष्मी अय्यर, कुणाल गांजावाला, श्रेया घोषाल, हरिहरन, शान, कैलाश खेर, जावेद अली, सौम्या राव, नरेश अय्यर और, महान संगीत निर्देशकों में से एक, शंकर-एहसान-लॉय इत्यादि प्रमुख हैं।  हाल ही में उन्होंने यूट्यूब सनसनी, शहनाईवादक शंकर टकर के साथ भी 'पिया' गीत के लिए काम किया।
श्रीराम ने ए.टी.ओ.एस. पुणे उत्सव 2013 में भी प्रदर्शन किया है।
डल झील

वायुमार्ग

श्रीनगर में अंतर्राष्ट्रीय स्तर का हवाई अड्डा है। जम्मू, दिल्ली तथा मुंबई से यहां के लिए नियमित उड़ानें हैं।
चंधारी

चंधारी एक जाट गोत्र है।
बीसलपुर गाँव, खैरागढ़ (आगरा)

यातायात

यातायात के साधनों में यह गांव प्रधानमंत्री ग्राम सड़क के द्वारा आगरा जगनेर स्टेट हाइवे से जुड़ा हुआ है जिससे ४ किलोमीटर की दूरी पर यह गांव पड़ता है। इस गाँव के लिए उत्तर प्रदेश रोडवेज की बस सेवा जो आगरा अलीगढ़ और दिल्ली के लिए जाती है , सुबह 8 बजे पहुँचती है जिससे ग्रामवासियों को इन शहरों में आने जाने
में सहूलियत मिलती है। 
आगरा छावनी नजदीकी रेलवे स्टेशन से गाँव की दूरी 20 किलोमीटर है व खेरिया एयरपोर्ट जो 15 किलोमीटर की दूरी पर है।

आदर्श स्थल

गांव के रोजगार के मामले में अगर बात की जाए तो आधे से ज्यादा गांव सैन्य सेवा में लगा हुआ है और सब की रोजगार का साधन बना हुआ है तो कह सकते हैं कि बीसलपुर गांव फौजियों की संख्या में सबसे आगे है

शिक्षा

बीसलपुर गांव शिक्षा के मामले में आसपास के इलाकों की तुलना में सर्वप्रथम चल रहा है और गांव में दो सरकारी स्कूल के साथ प्राइवेट विद्यालय भी है जो कक्षा 12 तक तक शिक्षा प्रदान करते हैं।
मखदूम सय्यद फैसल सलाह हयात

मखदूम सय्यद फैसल सलाह हयात एक राजनीतिज्ञ है पाकिस्तान के राष्ट्रीय विधानसभा में | वह NA-88 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मनप्रीत सिंह (हॉकी)

प्रारंभिक और व्यक्तिगत जीवन

मनप्रीत सिंह का जन्म भारत में पंजाब के जालंधर शहर के बाहरी इलाके मिथापुर गांव में एक किसान परिवार में हुआ था। वह सलमान खान के प्रशंसक हैं और एमएस धोनी: अनकॉल्ड स्टोरी, चक दे! इंडिया और भाग मिल्खा भाग जैसे खेल शैली की फिल्में देखना पसंद करते हैं। जब भी वह मैचों के लिए यात्रा करते है तो वह अपने प्ले स्टेशन को अपने साथ ले जाते है। उनका बड़ा सपना "भारत के लिए बड़ा जीतना" है और सबसे बड़ा लक्ष्य "युवाओं को एक खेल, कोई भी एक खेल को खेलने के लिए प्रोत्साहित करना"।
रावी टीवी

रावी टीवी एक पंजाबी टीवी चैनल है। यह एक मनोरंजन चैनल है।
विद्युत घंटी

विद्युत घंटी (electric bell) धातु की बनी घंटी होती है जिसपर विद्युतचुम्बक की क्रिया द्वारा बार-बार एक 'हथौड़ा' प्रहार करता है। इसकी कुण्डली (क्वायल) में जब धारा प्रवाहित होती है तो यह एक ध्वनि उत्पन्न करती है। घरों की घंटीयाँ, अग्नि चेतावनी देने वाली घंटियाँ, चोर-चेतावनी की घंटियाँ, विद्यालयों की घंटी आदि में विद्युत घंटी का प्रयोग किया जाता रहा है किन्तु अब इसके स्थान पर एलेक्ट्रानिक बजर या बीपर भी उपयोग किये जाने लगे हैं।
राहु काल वेला

राहु नैसर्गिक पाप ग्रह है। ज्योतिषशास्त्र के अनुसार राहु शुभ कार्यो में विघ्न और बाधा डालने वाला ग्रह है अत: राहु काल में किसी भी शुभ कार्य की शुरूआत नहीं करनी चाहिए। ग्रहों के गोचर के क्रम में सभी ग्रहों का अपना नियत समय होता है इसी प्रकार प्रत्येक दिवस एक निश्चित समय तक राहु काल होता है।
राहु काल के सम्बन्ध में ज्योतिष मत
वैदिक ज्योतिष के अनुसार प्रत्येक दिन का एक भाग राहु काल होता है। सूर्योंदय और सूर्यास्त के आधार पर अलग अलग स्थानों पर राहुकाल की अवधि में अंतर होता है। राहु काल प्रातकाल में किसी भी दिन नहीं होता है। हफ्ते के सातों दिन इसका अलग अलग समय होता है। सोमवार को यह दिन के द्वितीय भाग में, शनिवार को तीसरे भाग में, शुक्रवार को चतुर्थ भाग में, बुधवार को पांचवें भाग में, गुरूवार को छठे भाग में, मंगलवार को सातवें भाग में और रविवार के दिन आठवें भाग पर राहु का प्रभाव होता है।
राहु काल ज्ञात करने की विधि
राहु काल ज्ञात करने के लिए वैदिक ज्योतिष में विशेष नियम बताया गया है। इस नियम के अनुसार सूर्योदय से सूर्यास्त तक पूरे दिन को आठ बराबर भागों में विभाजित किया जाता है। इस गणना में सूर्योदय का सामन्य समय 6 बजे सुबह माना जाता है और सूर्यास्त का 6 बजे शाम.इस प्रकार एक दिन 12 घंटे का होता है। 12 घंटे को 8 से विभाजित किया जता है। इस गणना के आधार पर सूर्योदय से सूर्यास्त तक दिन का प्रत्येक भाग 1.5 घंटे का होता है। इस प्रकार प्रत्येक दिन राहु काल होता है।
दिन का विभाजन और राहु काल
वैदिक ज्योतिष में वर्णित है कि प्रत्येक दिन का कुछ समय अलग अलग ग्रहों के प्रभाव में रहता है। ग्रहों के प्रभाव से प्रत्येक काल का अपना महत्व होता है। मुख्य रूप से समय के तीन भागों का इनमें विशेष महत्व होता है। समय के ये तीन मुख्य भाग हैं यम गण्ड, राहु काल और कुलिक काल.इनमें कुलिक काल में शुभ कार्य शुरू किया जा सकता है जबकि राहु काल और यम गण्ड को किसी भी शुभ काम को शुरू करने के लिए शुभ नहीं माना गया है।
राहु काल में कार्य
राहु को नैसर्गिक अशुभ कारक ग्रह माना गया है। गोचर में राहु के प्रभाव में जो समय होता है उस समय राहु से सम्बन्धित कार्य किये जाये तो उनमें सकारात्मक परिणाम प्राप्त होता है। इस समय राहु की शांति के लिए यज्ञ किये जा सकते हैं। इस अवधि में शुभ ग्रहों के लिए यज्ञ और उनसे सम्बन्धित कार्य को करने में राहु बाधक होता है। शुभ ग्रहों की पूजा व यज्ञ इस अवधि में करने पर परिणाम अपूर्ण प्राप्त होता है। अत: किसी कार्य को शुरू करने से पहले राहु काल का विचार कर लिया जाए तो परिणाम में अनुकूलता की संभावना अधिक रहती है।
धोदेनी

जनसंख्या

नेपाल के २००१ का जनगणना अनुसार धोदेनी का जनसंख्या २९७९ है। इसमै पुरुष ५१% और महिला ४९% है।
अटरिया (हरदोई)

जनसंख्या

2011 की जनगणना के अनुसार इस गांव की जनसंख्या 437 पुरुष एवं महिलाएं हैं।

श्री दुर्गा मन्दिर

यह मन्दिर गांव के पश्चिम में स्थित है।
इस मन्दिर का निर्माण समस्त ग्राम वासियों के सहयोग से हुआ।‌
यह मन्दिर गांव से लगा हुआ है।
नवरात्रि में यहां पर भक्तों का तांता लग जाया करता है। तांता मतलब बहुत से भक्त ।

श्री महा कालेश्वर शिव मन्दिर

यह मन्दिर गांव के उत्तर पूर्व में स्थित है और इसका निर्माण श्री कलेक्टर प्रसाद मिश्र ने करवाया था।

भूगोल

यह गांव पूर्व में दघेला तथा दक्षिण में महमूदपुर गांव की सीमा से लगा हुआ है।
गांव के उत्तर में श्री रामताल धाम स्थित है।
गांव की भूमि कृषि योग्य एवं उपजाऊ है।
प्रमुख फसलें
गेहूं, धान,बाजरा, मूंगफली,आलू आदि मुख्य फसलें हैं।
परमाणु जन दायित्व विधेयक

परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने के लिए भारतीय संसद द्वारा 31 अगस्त 2010 को यह विधेयक पारित किया गया। यह विधेयक लोकसभा में 18 संशोधनों के साथ पारित हुआ था।
सिलेटी भाषा

इतिहास

सिलेटी भाषा सिलेटी नागरी लिपि में लिखी जाती है। पर इसका अधिक प्रचलन नहीं है।
१२२६ ईसा पूर्व

१२२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कर्ण (वाघेला राजवंश)

1296 में दिल्ली के सुल्तान बने अलाउद्दीन ख़िलजी। कि ख़िलजी की चार पत्नियां थीं जिनमें से एक राजपूत राजा की पूर्व पत्नी और दूसरी यादव राजा की बेटी थीं.1316 तक दिल्ली के सुल्तान रहे अलाउद्दीन ख़िलजी ने कई छोटी राजपूत रियासतों पर हमले कर या तो उन्हें सल्तनत में शामिल कर लिया था या अपने अधीन कर लिया था। 1299 में ख़िलजी की सेनाओं ने गुजरात पर बड़ा हमला किया था. इस हमले में गुजरात के वाघेला राजपूत राजा कर्ण वाघेला (जिन्हें कर्णदेव और राय कर्ण भी कहा गया है) की बुरी हार हुई थी.इस हार में कर्ण ने अपने साम्राज्य और संपत्तियों के अलावा अपनी पत्नी को भी गंवा दिया था. तुर्कों की गुजरात विजय से वाघेला राजवंश का अंत हो गया था और गुजरात के इतिहास में एक नया अध्याय जुड़ा था.कर्ण की पत्नी कमला देवी से अलाउद्दीन ख़िलजी ने विवाह कर लिया था. गुजरात के प्रसिद्ध इतिहासकार मकरंद मेहता कहते हैं, "ख़िलजी के कमला देवी से विवाह करने के साक्ष्य मिलते हैं."मकरंद मेहता कहते हैं, "पद्मनाभ ने 1455-1456 में कान्हणदे प्रबंध लिखी थी जो ऐतिहासिक तथ्यों पर आधारित थी. इसमें भी राजपूत राजा कर्ण की कहानी का वर्णन है."मेहता कहते हैं, "पद्मनाभ ने राजस्थान के सूत्रों का संदर्भ लिया है और उनके लेखों की ऐतिहासिक मान्यता है. इस किताब में गुजरात पर अलाउद्दीन ख़िलजी के हमले का विस्तार से वर्णन है."मेहता कहते हैं, ख़िलजी की सेना ने गुजरात के बंदरगाहों को लूटा था, कई शहरों को नेस्तानाबूद कर दिया था.
गुर्र

गुर्जर

प्राचीन काल में युद्ध कला में निपुण रहे गुर्जर मुख्य रूप से खेती और पशुपालन के व्यवसाय से जुड़े हुए हैं। गुर्जर अच्छे योद्धा माने जाते थे और इसीलिए भारतीय सेना में अभी भी इनकी अच्छी ख़ासी संख्या है।भारत मे गुर्जर की लगभग 5.5 करोड की जनसंख्या है, गुर्जर महाराष्ट्र (जलगाँव जिला), दिल्ली, राजस्थान, हरियाणा, मध्य प्रदेश, उत्तर प्रदेश, हिमाचल प्रदेश, जम्मू कश्मीर जैसे राज्यों में फैले हुए हैं। राजस्थान में सारे गुर्जर हिंदू हैं। सामान्यत: गुर्जर हिन्दू, सिख, मुस्लिम आदि सभी धर्मो मे देखे जा सकते हैं। मुस्लिम तथा सिख गुर्जर, हिन्दू गुर्जरो से ही परिवर्तित हुए थे। पाकिस्तान में गुजरावालां, फैसलाबाद और लाहौर के आसपास इनकी अच्छी ख़ासी संख्या है।
आनंदलोक

आनंदलोक एक बांग्ला पत्रिका है।
सिंडिकवाद

सिंडिकवाद (Syndicalism) एक प्रकार का समाजवाद है जिसे पूँजीवाद का विकल्प माना जाता है। सिंडिकवाद सुझाव देता है कि उद्योगों का संगठन कॉनफेडरेशन या सिंडिकेट की तरह किया जाना चाहिये। सिंडिकवाद में उद्योगों का स्वामित्व श्रमिकों के हाथ में होता है।

परिचय

सिंडिकवाद और गिल्ड समाजवाद का जन्म उन्नीसवीं शताब्दी के अंत और बीसवीं के आरंभ में हुआ। उस समय तक फेबियस और पुनरावृत्तिवाद में मजदूरों का विश्वास कम होने लगा था। लोकतंत्र मजदूरों की समस्याएँ सुलझाने में असफल रहा, आर्थिक संकट विकट रूप धारण करने लगा और युद्ध की संभावना बढ़ने लगी। साथ ही मजदूरों की संख्या में वृद्धि हुई, उनका संगठन मजबूत हुआ और वे अपनी माँगों को पूरा कराने के लिए बड़े पैमाने पर हड़ताल करने लगे। इन परिस्थितियों में संसदात्मक और संवैधानिक तरीकों के स्थान में मजदूर वर्ग को सक्रिय विरोध के सिद्धांतों की आवश्यकता हुई। इस कमी को उपर्युक्त विचारधाराओं ने पूरा किया।
सिंडिकवाद अन्य समाजवादियों की भाँति समाजवादी व्यवस्था के पक्ष में है परंतु अराजकतावादियों की तरह वह राज्य का अंत कर स्थानीय समुदायों के हाथ में सामाजिक नियंत्रण चाहता है। वह इस नियंत्रण को केवल उत्पादक वर्ग (मजदूर) तक ही सीमित रखना चाहता है। अराजकतावादियों की भाँति सिंडिकावादी भी राष्ट्रीय तथा अंतरराष्ट्रीय संघों के समर्थक और राज्य, राजनीतिक दल, युद्ध और सैन्यवाद के विरोधी हैं।
ध्येय की प्राप्ति का सिंडिकावादी मार्ग क्रांति है, परंतु इस क्रांति के लिए भी वह राजनीतिक दल को अनावश्यक समझता है क्योंकि इसके द्वारा मजदूरों की क्रांतिकारी इच्छा के कमजोर हो जाने का भय है। इसका हड़तालों में अटूट विश्वास है। सोरेल के अनुसार ईसाई पौराणिक पुनरुत्थान (Resurrection) की भाँति यह भी मजदूरों पर जादू का असर करती है और उनके अंदर ऐक्य और क्रांति की भावनाओं को प्रोत्साहन देती है। ये विचारक मशीनों की तोड़फोड़, बाइकाट, पूँजीपति की पैदावार को बदनाम करना, काम टालना आदि के पक्ष में भी हैं। अंत में एक आम हड़ताल द्वारा पूँजीवादी व्यवस्था का अंत कर ये सिंडिकवादी समाज को स्थापना करना चाहते हैं।
इन विचारों से अनेक लातीनी (Latin) देश, फ्रांस, इटली, स्पेन, मध्य और दक्षिण अमरीका प्रभावित हुए हैं। इनका असर संयुक्त राज्य अमरीका में भी था, परंतु वहाँ विकेंद्रीकरण पर जोर नहीं दिया गया क्योंकि उस देश में बड़े पैमाने के उद्योग एक वास्तविकता थे। रूसी विचारक प्रिंस क्रॉपोटकिन ने इससे प्रेरणा प्राप्त की और ब्रिटेन ने इसको संशोधित रूप में स्वीकार किया।
ताम्र पाषाण युग (चाल्कोलिथिक)

ताम्र पाषाण युग  या तांबा युग (अंग्रेजी: चाल्कोलिथिक, यूनानी: χαλκός khalkós, "ताम्र" और λίθος líthos, "पाषाण") यह नवपाषाण युग के बाद शुरू होता है लगभग ५००० ईसापूर्व के आस पास साथ ही इसे कांस्य युग का ही एक भाग माना जाता है। इस काल में मनुष्य पत्थर के औजार से तांबे के औजार उपयोग करने लग गया था।
फ्लोरोसल्फयूरिक अम्ल

फ्लोरोसल्फयूरिक अम्ल एक अकार्बनिक यौगिक है।
किशोर चंद्र सूर्यनारायण देव वाइरीचर्ला

किशोर चंद्र सूर्यनारायण देव वाइरीचर्ला भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के अरुकु चुनाव क्षेत्र से १५ वीं लोकसभा के लिए सदस्य निर्वाचित हुए हैं।
कोनाक्री

अर्थव्यवस्था

कोनाक्री गिनी का सबसे बड़ा शहर और इसका प्रशासनिक, संचार और आर्थिक केंद्र है। शहर की अर्थव्यवस्था बड़े पैमाने पर बंदरगाह के चारों ओर घूमती है, जिसमें कार्गो को संभालने और भंडार करने के लिए आधुनिक सुविधाएं हैं, जिसके माध्यम से एल्युमिना और केले निर्यात किये जाते हैं। विनिर्माण में खाद्य उत्पादों और सीमेंट, धातु विनिर्माण, और ईंधन उत्पादों शामिल हैं।

जलवायु

कोपेन जलवायु वर्गीकरण के अनुसार, कोनाक्री में एक उष्णकटिबंधीय सवाना जलवायु (कोपेन जलवायु वर्गीकरण: Aw) है। कोनाक्री में नम और सूखे मौसम होते हैं। पश्चिम अफ्रीका के एक अच्छे हिस्से की तरह, कोनाक्री का सूखा मौसम दिसंबर और अप्रैल के बीच हारमैटन हवा से प्रभावित है। नतीजतन, इन महीनों के दौरान शहर में अपेक्षाकृत कम वर्षा होती है।
पश्चिम अफ्रीका के अधिकांश हिस्सों के विपरीत, कोनाक्री के नम मौसम में वर्षा असाधारण मात्रा में होती है, जो जुलाई और अगस्त दोनों में 1,100 मिमी से अधिक औसत में होती है। नतीजतन, कोनाक्री में प्रति वर्ष लगभग 3,800 मिमी (14 9 इंच) औसत वर्षा होती है।
मंजू शर्मा

जीवन और काम

मंजू शर्मा, मदन मोहन मालवीय की पोती है जो उल्लेखनीय शिक्षाविद और राजनीतिज्ञ थे। वह विनोद प्रकाश शर्मा से विवाहित है, जो एक प्रसिद्ध मलेरीलोगिस्ट और कीटविज्ञानी है।
उन्होने लखनऊ विश्वविद्यालय से स्नातक किया, प्रथम आए और बीरबल साहनी मेमोरियल स्वर्ण पदक प्राप्त किया। उन्होंने १९६१ में लखनऊ विश्वविद्यालय में पीएचडी की उपाधि अर्जित की और फिर पर्ड्यू विश्वविद्यालय में पोस्ट डॉक्टरेट शोधकर्ता के रूप में काम किया। वह फिर वन अनुसंधान संस्थान, देहरादून में शामिल हो गई, जहां लकड़ी के पौधों के शोध के दौरान उन्होंने सिलिका सामग्री और लकड़ी की कठोरता के बीच एक संबंध स्थापित किया।
उन्होंने एक वरिष्ठ वैज्ञानिक अधिकारी के रूप में १९७४ में भारतीय विज्ञान और प्रौद्योगिकी विभाग में शामिल हुए।
सामञ्ञफल-सुत्त

सामंञफल सुत्त (संस्कृत समकक्ष अर्थ- श्रामण्यफल-सूत्र) दीघनिकाय के 34 सुत्तों (सूत्रों) में से दूसरा है। इसका शाब्दिक अर्थ है- श्रमण का जीवन जीने का फल।
ग्रेटर क़ाहिरा

शहरी मुद्दा

मिस्र में 60% अनौपचारिक घर ग्रेटर काहिरा क्षेत्र में स्थित हैं।.
भाषा भूगोल

भाषा-भूगोल (language geography) मानव भूगोल की एक प्रमुख शाखा हैं। इस शाखा के अन्तर्गत किसी भाषा या क्षेत्रीय बोली में पाई जाने वाली क्षेत्रीय एवं भौगोलिक विभिन्नताओं का अध्ययन किया जाता हैं।

परिचय

किसी एक उल्लिखित क्षेत्र में पाई जाने वाली भाषा संबंधी विशेषताओं का व्यवस्थित अध्ययन भाषा भूगोल या बोली भूगोल (dialect geography) के अंतर्गत आता है। ये विशेषताएँ उच्चारणगत, शब्दगत या व्याकरणगत हो सकती हैं। सामग्री एकत्र करने के लिये भाषाविज्ञानी आवश्यकतानुसार सूचक (Informant) चुनता है और टेपरिकार्डर पर या विशिष्ट स्वनात्मक लिपि (Phonetic Script) में नोटबुक पर सामग्री एकत्र करता है। इस सामग्री के संकलन और संपादन के बाद वह उन्हें अलग अलग मानचित्रों पर अंकित करता है। इस प्रकार तुलनात्मक आधार पर वह समभाषांश रेखाओं (Isoglosses) द्वारा क्षेत्रीय अंतर स्पष्ट कर भाषागत या बोलीगत भौगोलिक सीमाएँ स्पष्ट कर देता है। इस प्रकार बोलियों का निर्धारण हो जाने पर प्रत्येक का वर्णनात्मक एवं तुलनात्मक सर्वेक्षण किया जाता है। उनके व्याकरण तथा कोश बनाए जाते हैं। बोलियों के इसी सर्वांगीण वर्णनात्मक तुलनात्मक या ऐतिहासिक अध्ययन को भाषिका (बोली) विज्ञान (Dialectology) कहते हैं।
भाषा भूगोल का अध्ययन 19वीं शताब्दी में शुरू हुआ। इस क्षेत्र में प्रथम उल्लेखनीय नाम श्लेमर का है, जिन्होंने बवेरियन बोली का अध्ययन प्रस्तुत किया। 19वीं शताब्दी के अंत में पश्चिमी यूरोप में भाषा भूगोल का कार्य व्यापक रूप से हुआ। इस क्षेत्र में उल्लेखनीय हैं जर्मनी का 'Sprachatlas des deutschen Reichs' और फ्रांस का 'Atlas lingustique de la France'। जर्मनी में जार्ज बैंकर आका हरौर रीड का कार्य तथा फ्रांस में गिलेरी और एडमंट का कार्य महत्वपूर्ण है। लगभग इसी समय "इंग्लिश डायलेक्ट सोसायटी" ने भी कार्य शुरू किया जिसके प्रणेता स्वीट थे। सन् 1889 से अमेरिका में बोली कोश या भाषा एटलस के लिये सामग्री एकत्र करने के लिये अमेरिकन डायलेक्ट सोसायटी की स्थापना हुई। व्यवस्थित कार्य मिशिगन विश्वविद्यालय के प्रोफेसर] डॉ॰ हंस कुरेथ के नेतृत्व में सन 1928 में शुरू हुआ। अमेरिका के ब्राउन विश्वविद्यालय और अमेरिकन कौंसिल ऑव लर्नेड सोसायटीज ने उनके "लिंग्विस्टिक एटलस ऑव न्यू इंग्लैंड" को छह जिलें में प्रकाशित किया है (1936-43)। उन्हीं के निदेशन में एटलस ऑव दि यूनाइटेड स्टेट्स ऐंड कैनाडा जैसा बृहत् कार्य संपन्न हुआ।